### Projekts

LATVIJAS REPUBLIKAS MINISTRU KABINETS

2015.gada .septembrī Rīkojums Nr.

Rīgā (prot. Nr. .§)

**Par nekustamā īpašuma Ezermalas ielā 34F, Rīgā atsavināšanu**

1. Lai izpildītu 2010.gada 20.decembrī Maskavā parakstītās Latvijas Republikas valdības un Krievijas Federācijas valdības vienošanās par Latvijas Republikas vēstniecības Krievijas Federācijā un Krievijas Federācijas vēstniecības Latvijas Republikā izvietošanas nosacījumiem 1.panta 1.2.punkta 2. un 3.apakšpunktu, saskaņā ar Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu ierosināt sabiedrības vajadzību nodrošināšanai nepieciešamā nekustamā īpašuma Ezermalas ielā 34F 0,0516 ha platībā (nekustamā īpašuma kadastra Nr. 0100 084 0343, zemes vienības kadastra apzīmējums 0100 084 0334) atsavināšanu.
2. Ievērojot Sabiedrības vajadzībām nepieciešamā nekustamā īpašuma atsavināšanas likuma 26.panta 1.punktu un Publiskas personas mantas atsavināšanas likuma 38.pantu, atsavināt Andrejam Blažko (turpmāk – īpašnieks) īpašumā esošo nekustamo īpašumu Ezermalas ielā 34F, Rīgā (nekustamā īpašuma kadastra Nr. 0100 084 0343, zemes vienības kadastra apzīmējums 0100 084 0334), to kompensējot ar līdzvērtīga Latvijas valstij piederoša nekustamā īpašuma Ezermalas ielā 34E (nekustamā īpašuma kadastra Nr. 0100 084 0360, zemes vienības kadastra apzīmējums 0100 084 0336) 399/835 domājamām daļām, ņemot vērā, ka abu minēto nekustamo īpašumu nosacītās cenas ir 39 900 EUR.
3. Ievērojot Sabiedrības vajadzībām nepieciešamā nekustamā īpašuma atsavināšanas likuma 24.panta pirmo daļu, nodrošināt ceļa izbūvi nekustamajā īpašumā Ezermalas ielā 34E, Rīgā un īpašniekam piederošajā nekustamajā īpašumā bez adreses (kadastra numurs 0100 084 0342, zemes vienības kadastra apzīmējums 0100 084 0321) līdz esošajam ceļam, lai novērstu neērtības, kas īpašniekam rodas saistībā ar nekustamā īpašuma Ezermalas ielā 34F, Rīgā atsavināšanu. Izbūvēto ceļu nodot īpašnieka īpašumā.
4. Ārlietu ministrijai no tai piešķirtajiem valsts budžeta finanšu līdzekļiem segt izdevumus, kas saistīti ar īpašuma tiesību nostiprināšanu zemesgrāmatā attiecīgi uz Latvijas valsts vārda Ārlietu ministrijas personā un īpašnieka vārda.
5. Pēc tam, kad īpašnieks piekritīs noslēgt līgumu par nekustamā īpašuma labprātīgu atsavināšanu, Ārlietu ministrijai sagatavot un iesniegt izskatīšanai Ministru kabinetā rīkojuma projektu „Par līdzekļu piešķiršanu no valsts budžeta programmas „Līdzekļi neparedzētiem gadījumiem””, lai nodrošinātu izdevumu segšanu valsts akciju sabiedrībai ”Valsts nekustamie īpašumi” par šā rīkojuma 3.punktā minētā ceļa izbūvi.

Ministru prezidente L.Straujuma

Ārlietu ministrs E.Rinkēvičs

Iesniedzējs: Ārlietu ministrs E.Rinkēvičs

Vīza: valsts sekretāra p.i. P.Vaivars

04.09.2015. 16:45

346

Daudzvārdis, 67016163,

davis.daudzvardis@mfa.gov.lv